Title: min
Author: alsbenatyovae
Last saved by: Jana Ftritzova
Company: MOSR

Predkladacia správa

Ministerstvo vnútra Slovenskej republiky predkladá vláde Slovenskej republiky na základe zákona č. 172/2004 Z. z. o  prevode vlastníctva nehnuteľného majetku vo vlastníctve Slovenskej  republiky na  obec alebo  vyšší   územný    celok  v   znení   zákona č. 657/2005 Z. z. ( ďalej len „zákon o prevode vlastníctva“ ) návrh na vyslovenie súhlasu s  bezodplatným prevodom nehnuteľného majetku vo vlastníctve Slovenskej republiky, stavby a pozemky bývalých oddelení hraničnej kontroly na štátnej hranici so štátmi, ktoré sú dnes súčasťou Európskej únie a ktoré sú v správe štátnych rozpočtových organizácií v zriaďovateľskej pôsobnosti Ministerstva vnútra Slovenskej republiky. Predmetom návrhu je prebytočný nehnuteľný majetok štátu v správe: 

1.	Krajského  riaditeľstva Policajného zboru v Bratislave, 
1.1.	Vysoká pri Morave, okres Malacky,
1.2.	Veľké Leváre, okres Malacky.
2.	Krajského riaditeľstva Policajného zboru v Trnave, 
2.1.	Kopčany, okres Skalica.
3.	Krajského riaditeľstva Policajného zboru v Nitre, 
3.1.	Chľaba, okres Nové Zámky,
3.2.	Moravské Lieskové, okres Nové Mesto nad Váhom.
4.	Krajského riaditeľstva Policajného zboru v Banskej Bystrici,
4.1.	Drňa, okres Rimavská Sobota.
5.	Krajského riaditeľstva Policajného zboru v Košiciach, 
5.1.	Skároš, okres Košice-okolie,
5.2.	Kazimír, okres Trebišov,
5.3.	Strážne, okres Trebišov,
5.4.	Slovenské Nové Mesto, okres Trebišov,
5.5.	Silica, okres Rožňava, 
5.6.	Čierna, okres Trebišov,
5.7.	Veľký Kamenec, okres Trebišov,
5.8.	Dlhá Ves, okres Rožňava.

O prebytočný majetok štátu neprejavili záujem žiadne štátne rozpočtové organizácie a štátne príspevkové organizácie,  a preto bol  podľa  § 8 ods. 1 zákona č. 278/1993 Z. z. o správe majetku štátu v znení neskorších predpisov,  vo väzbe na § 3 ods. 1 zákona o prevode  vlastníctva ponúknutý obciam, na ktorých území sa nachádza. S prevodom majetku obecné zastupiteľstvá  súhlasili. Prevod vlastníctva majetku štátu podľa tohto zákona sa na obce uskutočňuje darovacou zmluvou. 

Predkladaný materiál nezakladá nároky na štátny rozpočet a nevyplývajú z neho negatívne dopady na životné prostredie, zamestnanosť ani podnikateľské prostredie,  a preto sa doložka vplyvov nevyhotovuje. 

Materiál bol predmetom medzirezortného pripomienkového konania. Na rokovanie vlády sa predkladá bez rozporov.